Laenuportfelli ülevaade (detsember 2022 ja kogu 2022. aasta)
#000001
2022. aastal käis meie platvormilt läbi 183,0 miljoni euro väärtuses laene (10% vähem kui 2021. aastal), millest 11,8 mln eurot liikus detsembris. Laenumahtude poolest oli meie edukaim turg Eesti, seda nii detsembris (5,3 mln €) kui ka kogu aasta lõikes (69,2 mln €).
#000002
2022. aastal käis meie platvormilt läbi 183,0 miljoni euro väärtuses laene (10% vähem kui 2021. aastal), millest 11,8 mln eurot liikus detsembris. Laenumahtude poolest oli meie edukaim turg Eesti, seda nii detsembris (5,3 mln €) kui ka kogu aasta lõikes (69,2 mln €). Järgnes Soome 2,2 miljoni euroga detsembris (kahe viimase aasta mahud on olnud 22,0 mln €). Lätis väljastasime detsembris 2,0 miljoni euro eest laene ja 2022. aasta kogumaht ulatus 23,6 miljoni euroni (aastane kasv 19%). Leedus oli aasta kogumaht 34,5 miljonit eurot, see jäi samale tasemele nagu aasta varem. Detsembris andsime Leedus välja 2,0 mln euro väärtuses laene. Saksamaal vähenes laenude väljastamine üle kahe korra ja aasta kogumahuks jäi 33,7 miljonit eurot (sellest 0,2 mln € detsembris). Seal vahetasime välja kogu meeskonna ja asusime tegutsema senisest konservatiivsemalt.
#000003
Laenude tagasimaksed ulatusid detsembris 8,2 miljoni euroni. Kokku maksti tagasi 62 laenu (sh etapiviisilised laenud) ja nende keskmine tootlus oli 8,9%. Aastal 2022 tervikuna maksti tagasi 12,7 miljonit eurot vähem kui 2021. aastal, kokku 104,7 miljonit eurot. Aasta lõikes jäi keskmine tootlus 9,5% kanti.
#000004
Maksevõimetute laenude osakaal on 2022. aasta algusega võrreldes märgatavalt tõusnud, sest tunnistasime maksevõimetuks mõned uued projektid Saksamaal ja Soomes. Eelmisel aastal saidki kõige rohkem tähelepanu Saksamaal ja Soomes maksevõimetuks või hiljaks jäänud laenud. Oleme praeguseks peatanud Saksamaal uute laenude väljastamise ja teinud juhtkonna tasandil muudatusi, et sealne tegevus ümber korraldada.
#000005
Kuna kinnisvaraturg aeglustub, oleme rakendanud probleemsete laenuvõtjate suhtes agressiivsemat lähenemist. Eriti kehtib see Saksamaal, kus laenuvõtjad pakuvad hoogsalt lõpptähtaegu, kuid ei suuda neist enamasti kinni pidada. Mõned Saksamaa laenuvõtjad on kasutanud meie tegevuse ümberkorraldusi ettekäändena, et mitte oma võlgu tasuda, ja seetõttu oleme alustanud nende nõuete müüki. Praegu oleme väga lähedal esimese tehingu lõpule viimisele. Soomes ei ole tagatud nõuete turg nii arenenud ja seetõttu tuleb meil pidada täitemenetluse käigus juriidilisi lahinguid vaenulikult meelestatud laenuvõtjatega.
#000006
Maksevõimetuid laene tõime 2022. aasta jooksul tagasi erakordselt hästi – laenude põhiosi kokku 10,5 miljoni euro eest (2021. aastal 6,7 mln eurot). Kõige edukamalt läksid mõned projektid Soomes ja Rootsis, kus saime tagasi kolm pikka aega maksevõimetuna püsinud laenu (6,0 mln €). Veel ei ole lõpule jõudnud samasugused protsessid Hispaanias ega Saksamaal. Hispaania suurimast maksevõimetust laenust saime osalise tagasimakse ja tehing on notari juures kinnitatud, kuid lõppmakse on ostja rahastusprobleemide tõttu siiani laekumata. Saksamaal kukkusid mõned nõuete müügi tehingud juriidiliste takistuste tõttu viimasel hetkel läbi. Kuid oleme leidnud õiged koostööpartnerid (vastava ala spetsialistidest juristid, inkassofirmad, mittetoimivate laenude kokkuostjad) kõigil turgudel, kus me tegutseme. See aitab kindlasti kaasa, et 2023. aastal toome tagasi veel rohkem laene.
#000007
Eeldame, et maksevõimetute laenude osakaal tõuseb lähikuudel veelgi ja hakkab siis 2023. aasta kolmandas kvartalis langema. Meie eesmärk on langetada maksevõimetute laenude osakaal aasta lõpuks Balti riikides alla 5,0% ja teistel turgudel alla 15% piiri. Näeme ette, et uute korterite müük aeglustub ja et kinnisvaratehingute kogumaht langeb vähemalt 20% võrra. Samuti arvame, et pangad piiravad finantseerimist ja pakuvad seda ainult kõige tugevamatele turuosalistele.
#000008
Pingutame selle nimel, et pidevalt parendada ettevõtte sisemisi protsesse ja süsteeme. Selle raames tegime 2023. aasta alguses oma võlamenetlustiimis olulise muudatuse ja asendasime traditsioonilise inkassospetsialisti teise maksejõuetusõiguse juristiga, kes tugevdab meie meeskonda kohtuvaidlustes. Samuti vahetame Saksamaal välja maksejõuetusõiguse juristi, kellega oleme seni koostööd teinud. Rakendame kogu grupis sihipärasemat, tulemustele orienteeritud lähenemist võlgade sissenõudmisel. See peaks tooma kaasa senisest rohkem võlanõuete müüke ja samuti tehinguid erainvestoritega, kes otsivad investeerimiseks probleemseid, kõrge tootlusega juhtumeid.
#000009
Hoiame Sind meie laenuportfelli arengu ja olukorraga kursis korra kuus.
#000010
Estateguru 2022. aasta ülevaade ja 2023. aasta plaanid
#000011
Lõppenud aastal kasvasid Estateguru tulud ja investorite arv, laenumaht vähenes
#000012
Uus info Saksamaa laenuportfelli teemal (September 2023)
#000013
Estateguru uus ja parem krediidipoliitika: mis on muutunud?
#000014
Alustage investeerimistEstateguru kohtaKKKKüpsised ja privaatsuspoliitikaKontakt ja tugi
#000016
InvesteerimineLaenaminePortfelli ülevaatedCase study’idPressiteatedEttevõtte uudisedKontorieluMine estateguru.coLoo Konto
#000017
Login to your account below
#000018